Държавен вестник, бр. 30, 2021 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  30
.10  
изхвърляне на остатъците. 
3 
За нефтените танкери, посочени в правило 34.6 на Анекса, общото количество нефт 
и вода, използвани за миене и върнати в танк за съхранение, се записва в част II на 
Дневника за нефтените операции. 
4 
В случай на изхвърляне на нефт или нефтосъдържаща смес, както е посочено в 
правило 4 от  Анекса, или в случай на инцидентно или друго извънредно изхвърляне на 
нефт, което не е изключено от това правило, в част II на Дневника за нефтените операции 
се посочват обстоятелствата и причините за изхвърлянето. 
5 
Всяка операция, описана в параграф 2 от настоящото правило, се записва подробно 
и незабавно в част II на Дневника за нефтените операции, така че да са попълнени всички 
записи в дневника, съответстващи на операцията, която е приключила. Всеки запис на 
операция се подписва от офицера или офицерите, отговорен/отговорни за съответните 
операции, а всяка попълнена страница се подписва от капитана на кораба.Запистие в част II 
на Дневника за нефтените операции са поне на английски, френски или испански език. 
Когато се използват и вписвания на официален език на държавата, под чийто флаг корабът 
има право да плава, те имат предимство в случай на спор или несъответствие. 
6 
Всяка неизправност на системата за наблюдение и контрол на изхвърлянето на нефт 
се отбелязва в част II на Дневника за нефтените операции. 
7 
Дневникът за нефтените операции се съхранява на такова място, че да бъде на 
разположение за проверка по всяко приемливо време и, с изключение на случаите на липса 
на екипаж при влачене на буксир, се съхранява на борда на кораба. Дневникът се пази в 
продължение на три години след направения последен запис. 
8 
Компетентният орган на правителството на страна по Конвенцията може да провери 
част II на Дневника за нефтените операции на борда на всеки кораб, за който се прилага 
този Анекс, докато корабът се намира в пристанище или офшорни терминали на страната, 
както и да направи копие от всеки запис в този дневник и да изиска от капитана на кораба 
да удостовери, че копието е вярно с оригинала. Всяко така изготвено копие, което е 
заверено от капитана на кораба като вярно копие на запис от част II на корабния Дневник за 
нефтените операции, се допуска във всяко съдебно производство като доказателство за 
фактите, изложени в записа. Проверката на част II на Дневника за нефтените операции и 
вземането на заверено копие от компетентния орган съгласно настоящия параграф се 
извършват възможно най-бързо, без да се предизвиква необосновано забавяне на кораба. 
9 
За нефтени танкери с брутен тонаж по-малък 150 тона, които се експлоатират в 
съответствие с правило 34.6 от настоящия Анекс, Администрацията следва да разработи 
съответен Дневник за нефтените операции. 
ГЛАВА 5 - ПРЕДОТВРАТЯВАН НА ЗАМЪРСЯВАНЕ, ПРИЧИНЕНО ОТ 
ИНЦИДЕНТ, СВЪРЗАН СЪС ЗАМЪРСЯВАНЕ С НЕФТ 
Правило 37 
Корабен авариен план при замърсяване с нефт 
1 
Всеки нефтен танкер с брутен тонаж 150 тона  и повече, и всеки кораб, различен от 
нефтен танкер с брутен тонаж 400 тона и повече, трябва да има  на борда си авариен план 
при  замърсяване с нефт, одобрен от Администрацията.